2011. december 16-án a Force India bejelentette, hogy Paul di Resta és Nico Hülkenberg párossal fognak versenyezni a 2012-es szezonban. Az évadnyitó ausztrál nagydíj időmérő edzésén a 9. helyett szerezte meg. A futamon a rajtot követően koccant Nico Rosberggel és a futamot már nem tudta folytatni. A Maláj nagydíjon a 16. helyre kvalifikálta magát. A futamon kiszámíthatatlan időjárás ellenére is remekül versenyzett. A 42. kör után már a tizedik helyen haladt, majd a versenyt a kilencedik helyen fejezte be, így megszerezte a 2012-es szezonban az első pontjait. A kínai nagydíj időmérő edzésén a 16. rajtkockát szerezte meg, előtte csapattársa végzett. A futamon alul kormányzott volt az autója, de így is célba ért a 15. helyen. A bahreini versenyhétvégén a 13. helyre kvalifikálta magát. A versenyen egy helyett javítva a 12. helyen végzett. A spanyol nagydíj időmérőjén a 14. rajtkockát szerezte meg. Másnapi futamon kisebb hibákat vétve, de a szezon során másodjára is sikerült pontot szereznie, a 10. helyen végzett.